CELEX: 52020PC0106
Language: ga
Date: 2020-03-20 00:00:00
Title: Moladh le haghaidh CINNEADH ÓN gCOMHAIRLE lena leasaítear Cinneadh ón gComhairle an 7 Meitheamh 2016 lena n-údaraítear don Choimisiún tús a chur le caibidlíocht maidir le comhaontú cuimsitheach aeriompair idir an tAontas Eorpach agus a Bhallstáit agus Ballstáit Chomhlachas Náisiúin na hÁise Thoir Theas (ASEAN) a mhéid a bhaineann le hábhair a bhfuil inniúlacht eisiach ag an Aontas ina leith

AN COIMISIÚN EORPACH
            An Bhruiséil,20.3.2020
            COM(2020) 106 final
            Moladh le haghaidh
            CINNEADH ÓN gCOMHAIRLE
            lena leasaítear Cinneadh ón gComhairle an 7 Meitheamh 2016 lena n-údaraítear don Choimisiún tús a chur le caibidlíocht maidir le comhaontú cuimsitheach aeriompair idir an tAontas Eorpach agus a Bhallstáit agus Ballstáit Chomhlachas Náisiúin na hÁise Thoir Theas (ASEAN) a mhéid a bhaineann le hábhair a bhfuil inniúlacht eisiach ag an Aontas ina leith
            
               
         
         
            
               MEABHRÁN MÍNIÚCHÁIN
            
            
               1.COMHTHÉACS AN MHOLTA
            
            
               •Forais agus cuspóirí an mholta
            
            
               
                  An 7 Nollaig 2015, sheol an Coimisiún Eorpach moladh maidir le Straitéis Eitlíochta don Eoraip, ina raibh tograí le haghaidh cinntí ón gComhairle lena n‑údarófaí don Choimisiún tús a chur le caibidlíocht idir an tAontas Eorpach agus tríú tíortha áirithe maidir le comhaontuithe cuimsitheacha aeriompair. Orthu sin, bhí togra (COM(2015) 609 final) le haghaidh tús a chur le caibidlíocht le Comhlachas Náisiúin na hÁise Thoir Theas (ASEAN).
               
               
                  An 7 Meitheamh 2016 chinn an Chomhairle a údarú don Choimisiún tús a chur le caibidlíocht maidir le comhaontú cuimsitheach aeriompair idir an tAontas Eorpach agus a Bhallstáit agus Ballstáit Chomhlachas Náisiúin na hÁise Thoir Theas a mhéid a bhaineann le hábhair a bhfuil inniúlacht eisiach ag an Aontas ina leith. Ceithre bliana tréimhse bhailíochta an chinnidh ón gComhairle i.e. rachaidh sé in éag an 7 Meitheamh 2020.
               
               
                  Maidir leis an gcinneadh ón gComhairle, rinne an Coimisiún ráiteas gur mheas sé go raibh teorainn ama an údaraithe ar neamhréir leis na Conarthaí agus go háirithe le hAirteagal 218(3) CFAE.
               
               
                  An 24 Meitheamh 2016, chuir an Coimisiún rialtais 10 mBallstát Chomhlachas Náisiúin na hÁise Thoir Theas ar an eolas faoin údarú ón gComhairle tús a chur leis an gcaibidlíocht le Ballstáit Chomhlachas Náisiúin na hÁise Thoir Theas agus d'iarr sé ar Chomhlachas Náisiúin na hÁise Thoir Theas tús a chur leis an gcaibidlíocht. 
               
               
                  Rinneadh an chéad bhabhta caibidlíochta sa Bhruiséil an 27-28 Samhain 2016. Rinneadh an t‑ochtú babhta caibidlíochta, an babhta deireanach go fóill, in Salzburg an 20-22 Samhain 2018. Le linn an ochtú babhta caibidlíochta, comhaontaíodh formhór na gcodanna den dréachtchinneadh agus chomhaontaigh an dá thaobh dul i mbun comhairliúcháin go hinmheánach maidir le roinnt bheag saincheisteanna a bhí fós gan réiteach.
               
               
                  Tá comhairliúcháin inmheánacha fós ar siúl ar thaobh Chomhlachas Náisiúin na hÁise Thoir Theas.
               
               
                  Is é cuspóir an mholta seo a iarraidh ar an gComhairle an cinneadh sin uaithi, Cinneadh an 7 Meitheamh 2016, a leasú gan na treoracha caibidlíochta atá i gceangal leis an gcinneadh ón gComhairle a mhodhnú.
               
            
            
               •Comhsheasmhacht le forálacha beartais atá sa réimse beartais cheana
            
            
               
                  An moladh maidir le leasú a dhéanamh ar chinneadh mhí an Mheithimh 2016 lena n‑údaraítear don Choimisiún tús a chur leis an gcaibidlíocht le Ballstáit Chomhlachas Náisiúin na hÁise Thoir Theas, tá sé i lán‑chomhsheasmhacht le cuspóirí beartais sheachtraigh an Aontais mar a leagtar amach sa Straitéis chuimsitheach Eitlíochta a mhol an Coimisiún i mí na Nollag 2015 agus a bhfuil sé d'aidhm léi borradh a chur faoi iomaíochas earnáil eitlíochta na hEorpa.
               
            
            
               •Comhsheasmhacht le beartais eile de chuid an Aontais
            
            
               
                  Tá an moladh seo i gcomhréir go hiomlán le cuspóirí beartais eitlíochta an Aontais agus cuirtear chun cinn leis, freisin, cuspóirí beartais eile agus beartais eile a bhaineann leis, i réimsí na gceart saothair, an chomhshaoil agus an chomhraic i gcoinne an athraithe aeráide, mar shampla, d'fhonn na cuspóirí sin a bhaint amach ar bhealach níos fearr ar an dá thaobh.
               
            
            
               2.BUNÚS DLÍ
            
            
               •Bunús dlí
            
            
               Airteagail 218(3) CFAE.
            
            
               •An rogha ionstraime
            
            
               
                  An ionstraim a mholtar: Cinneadh ón gComhairle faoi Airteagail 218(3) CFAE.
               
            
         
         
            
               
                  Ní bheadh modhanna eile leordhóthanach ar an gcúis seo a leanas: 
               
               
                  Cinneadh ón gComhairle faoi Airteagal 218(3) CFAE lena n‑údaraítear don Choimisiún tús a chur le caibidlíocht, sin é an nós imeachta a bheartaítear a roghnú le haghaidh caibidlíocht faoin iompar idirnáisiúnta.
               
            
            
               Moladh le haghaidh
            
            
               CINNEADH ÓN gCOMHAIRLE
            
            
               lena leasaítear Cinneadh ón gComhairle an 7 Meitheamh 2016 lena n-údaraítear don Choimisiún tús a chur le caibidlíocht maidir le comhaontú cuimsitheach aeriompair idir an tAontas Eorpach agus a Bhallstáit agus Ballstáit Chomhlachas Náisiúin na hÁise Thoir Theas (ASEAN) a mhéid a bhaineann le hábhair a bhfuil inniúlacht eisiach ag an Aontas ina leith
               
            
               TÁ COMHAIRLE AN AONTAIS EORPAIGH,
            
            
               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 218(3) de,
            
            
               Ag féachaint don mholadh ón gCoimisiún,
            
            
               De bharr an mhéid seo a leanas:
            
            
               Díreach tar éis ghlacadh Chinneadh ón gComhairle an 7 Meitheamh 2016 lena n‑údaraítear don Choimisiún tús a chur le caibidlíocht maidir le comhaontú cuimsitheach aeriompair idir an tAontas Eorpach agus a Bhallstáit agus Ballstáit Chomhlachas Náisiúin na hÁise Thoir Theas (ASEAN) a mhéid a bhaineann le hábhair a bhfuil inniúlacht eisiach ag an Aontas ina leith, chuaigh an Coimisiún i dteagmháil le gach Ballstáit Chomhlachas Náisiúin na hÁise Thoir Theas d'fhonn tús a chur leis an gcaibidlíocht.
            
            
               Bhí ocht mbabhta caibidlíochta ann ó mhí na Samhna 2016 i leith.
            
            
               Faoi mar atá an scéal faoi láthair, ní dócha go bhféadfar an chaibidlíocht a thabhairt chun críche go rathúil roimh dhul in éag don údarú a bronnadh le Cinneadh ón gComhairle an 7 Meitheamh 2016, i.e. faoin 7 Meitheamh 2020.
            
            
               Dá bhrí sin is gá an Cinneadh sin a leasú chun go bhféadfaidh an Coimisiún an chaibidlíocht sin a sheoladh faoi chreat a d'fhabhródh don tabhairt i gcrích rathúil, chun leas an Aontais.
            
            
               TAR ÉIS AN CINNEADH SEO A GHLACADH:
            
            
               Airteagal 1
            
            
               Leasaítear mar a leanas Cinneadh ón gComhairle an 7 Meitheamh 2016 lena n‑údaraítear don Choimisiún tús a chur le caibidlíocht maidir le comhaontú cuimsitheach aeriompair idir an tAontas Eorpach agus a Bhallstáit agus Ballstáit Chomhlachas Náisiúin na hÁise Thoir Theas (ASEAN) a mhéid a bhaineann le hábhair a bhfuil inniúlacht eisiach ag an Aontas ina leith:
            
            
               1.Cuirtear an méid seo a leanas in ionad theideal an Chinnidh:
            
            
               “Cinneadh ón gComhairle an 7 Meitheamh 2016 lena n‑údaraítear don Choimisiún tús a chur le caibidlíocht maidir le comhaontú cuimsitheach aeriompair idir an tAontas Eorpach agus a Bhallstáit agus Ballstáit Chomhlachas Náisiúin na hÁise Thoir Theas (ASEAN)”
            
            
               2.Cuirtear an méid seo a leanas in ionad théacs Airteagal 1:
            
            
               “Údaraítear leis seo don Choimisiún comhaontú cuimsitheach aeriompair le Ballstáit Chomhlachas Náisiúin na hÁise Thoir Theas (ASEAN) a chaibidliú, thar ceann an Aontais.”
            
         
         
            
               3.Cuirtear an méid seo a leanas in ionad théacs Airteagal 3a:
            
            
                  “Beidh an cinneadh seo bailí ar feadh tréimhse neamhtheoranta.”
            
            
               Airteagal 2
            
            
               Dírítear an Cinneadh seo chuig an gCoimisiún.
            
            
               Arna dhéanamh sa Bhruiséil
            
            
               
                     Thar ceann na Comhairle
               
               
                     An tUachtarán